དེ་རྗེས་དེ་སྔ་ཡུ་གུར་མཐོ་སློབ་ནང་མང་གཙོའི་ལས་འགུལ་སྣེ་ཁྲིད་མཁན་སློབ་ཕྲུག་འགོ་ཁྲིད་དང་།འཛམ་གླིང་ཡུ་གུར་མཐུན་ཚོགས་ཀྱི་ཚོགས་གཙོ་སྐུ་ཞབས་དོལ་ཀུན་ཨི་ས་ལགས་ཀྱིས་ཡུ་གུར་ནང་གི་འགྲོ་བ་མིའི་ཐོབ་ཐང་གི་གནས་སྟངས་ལ་བརྩི་མེད་རྡོག་རོལ་རྒྱ་ཆེ་གཏོང་བཞིན་པའི་གནས་སྟངས་དང་།ལྷག་པར་དེ་སྔ་ཕྱི་ལོ་༢༠༡༡ནས་༢༠༡༦བར་བོད་རང་སྐྱོང་ལྗོངས་ཟེར་བའི་ནང་རྒྱ་ནག་དམར་ཤོག་ཚོགས་པའི་སྤྱི་ཁྱབ་དྲུང་ཆེ་ཁྲན་ཆེན་གོ་ཡུ་གུར་སྤྱི་ཁྱབ་དྲུང་ཆེར་བསྐོ་གཞག་བྱས་རྗེས་ཡུ་གུར་ནང་གི་འགྲོ་བ་མིའི་ཐོབ་ཐང་གི་གནས་སྟངས་སོགས་དེ་སྔ་ལས་ཛ་དྲག་ཏུ་ཕྱིན་པ་དེ་ནི་གཙོ་བོ་ཁོ་པ་དེ་སྔ་བོད་རང་སྐྱོང་ལྗོངས་ཀྱི་དམར་ཤོག་ཚོགས་པའི་སྤྱི་ཁྱབ་དྲུང་ཆེ་བྱེད་སྐབས་བོད་མིའི་ཐོག་དམ་བསྒྲགས་བྱས་པའི་ཉམས་མྱོང་དེ་དག་གཞིར་འཛིན་ནས་བོད་ནང་དམ་བསྒྲགས་ཅན་གྱི་སྲིད་བྱུས་ལག་བསྟར་དོན་འཁྱོལ་ཡོང་རྒྱུར་ལོ་ལྔ་ཙམ་འགོར་བ་དེ་ཡུ་གུར་ནང་དེ་ལས་དུས་ཡུན་ཉུང་བའི་ནང་ལག་བསྟར་བྱེད་ཐུབ་པར་བརྟེན།བོད་དེ་དམ་བསྒྲགས་ཅན་གྱི་སྲིད་བྱུས་ཚོད་ལྟ་བྱེད་ས་ལྟ་བུར་གྱུར་ཡོད་སྐོར་གསུངས།